《题水仙册子十二首 唐多令 其十 霜》
清代·谈印梅

霜意满生绡。幽香点素毫。傲维摹、雪里芭蕉。欲与冰花传雅操，纵冷淡、自丰标。

叶上薄难消。琼霏碧玉绦。好陪它、冻折梅梢。洛浦人游明月下，披鹤氅、更飘摇。

作者简介：谈印梅，字湘卿，归安人。谈学庭次女，南河主簿孙亭昆均室。诗学得孙秋士先生指授，与姊印莲、夫族姑佩芬称归安三女史，有《菱湖三女史集》合刻。